УНИВЕРЗИТЕТ У БЕОГРАДУ

ФАКУЛТЕТ ВЕТЕРИНАРСКЕ МЕДИЦИНЕ

Бр: 01615/4

Датум: 06.09.2019.г.

БЕОГРАД

На основу члана 47. Статута Факултета ветеринарске медицине и члана 44.и 45. Правилника о интегрисаним основним академским и мастер студијама ветеринарске медицине дана 06.09.2019. године доносим

**РЕШЕЊЕ**

Студенти Факултета ветеринарске медицине у октобру 2019. године су обавезни да похађају предавања и вежбе из предмета које планирају да слушају у току школске 2019/2020. године, без обзира да ли су обавили упис.

Уколико студент након последњег испитног рока у школској 2018/2019. години не оствари право да похађа наставу за један или више предмета чије је слушање започето током октобра, најкасније до 18.10.2019. године студенту престаје право да похађа наставу из тог предмета у школској 2019/2020. години.

ОБРАЗЛОЖЕЊЕ

Одлука се доноси узимајући у обзир Одлуку о одржавању октобра II и досадашњу праксу по којој су студенти највише изостанака правили баш током месеца октобра.

 ДЕКАН

 Факултета ветеринарске медицине

 проф. др. Владо Теодоровић